પ્રવક્તા મંત્રીઓએ આ પોલિસીની વિસ્તૃત સમજ આપતાં કહ્યું કે ઇલેક્ટ્રોનિક્સ ઉત્પાદનની માંગ અને પુરવઠાના સંદર્ભમાં 2020 સુધીમાં આ ક્ષેત્રની આયાત ભારતમાં પેટ્રોલિયમ પેદાશોની આયાતથી પણ વધી જવાની સંભાવનાઓ ધ્યાનમાં લેતાં આ નવી ઇલેક્ટ્રોનિક્સ પોલિસીમાં નવા એકમો માટે વિશેષ પ્રાવધાન કરવામાં આવ્યું છે અને વડાપ્રધાનના મેક ઇન ઇન્ડિયાના ઉદ્દેશ્યને અનુરૂપ પ્રોત્સાહનો પણ આ નીતિમાં સુનિશ્ચિત કરવામાં આવ્યા છે. પ્રવક્તા મંત્રીએ જણાવ્યુ કે, આ નીતિના મુસદ્દા (ડ્રાફ્ટ)ને વેબસાઇટ ઉપર મૂકીને, જાહેર જનતાના મળેલ પ્રતિભાવો-મંતવ્યો પણ ધ્યાને લઇ આ નીતિ આખરી કરવામાં આવેલી છે.